3.  การประกอบธุรกิจของแต่ละสายผลิตภัณฑ์

3.1 ลักษณะของผลิตภัณฑ์

ผลิตภัณฑ์ของบริษัทและบริษัทย่อย เป็นประเภทผลไม้บรรจุกระป๋อง
น้ำผลไม้และเครื่องดื่มบรรจุกระป๋องและกล่อง UHT เพื่อการบริโภค นอกจากนี้ บริษัทฯ
ยังจำหน่ายน้ำสับปะรดเข้มข้นไปยังต่างประเทศเพื่อนำไปเป็นวัตถุดิบเพื่อผลิตเป็นน้ำผลไม้ต่อไป
ผลิตภัณฑ์หลักของบริษัทฯ แบ่งเป็นดังนี้

(ก) สับปะรดกระป๋อง

ประกอบด้วยสับปะรดซึ่งตัดเป็นแว่น (slice) ชิ้นหนา (chunk ) รูปลิ่ม (tidbit) และชิ้นเล็กๆ
(crush) บรรจุในกระป๋องขนาดต่าง ๆ ส่วนผสมอื่นมีน้ำเชื่อมและน้ำบริสุทธิ์

(ข) ผลิตภัณฑ์ผลไม้กระป๋อง

ประกอบด้วย ลำไย เงาะ ลิ้นจี่ และผลไม้รวมเป็นหลัก นำมาบรรจุกระป๋องขนาดต่างๆ กัน
ส่วนผสมที่ใช้บรรจุรวมกับผลไม้มีน้ำเชื่อม และน้ำบริสุทธิ์

(ค) ข้าวโพดหวานบรรจุกระป๋อง

ประกอบด้วยข้าวโพดหวานบรรจุกระป๋อง เป็นผลิตภัณฑ์ใหม่ที่บริษัทฯ
ได้รับการส่งเสริมการลงทุนจากคณะกรรมการส่งเสริมการลงทุน โดยได้รับสิทธิประโยชน์ต่างๆ ดังนี้

ตามมาตรา 25
ให้ได้รับอนุญาตนำคนต่างด้าวซึ่งเป็นช่างฝีมือหรือผู้ชำนาญการคู่สมรสและบุคคลซึ่งอยู่ในอุปการะของบุคคลทั้งสองประเภทนี้เข้ามาในราชอาณาจักรได้ตามจำนวนและกำหนดระยะเวลาให้อยู่ในราชอาณาจักรเท่าที่คณะกรรมการพิจารณาเห็นสมควร

ตามมาตรา 26
ให้คนต่างด้าวซึ่งเป็นช่างฝีมือหรือผู้ชำนาญการที่ได้รับอนุญาตให้อยู่ในราชอาณาจักรตามมาตรา 25
ได้รับอนุญาตทำงานเฉพาะตำแหน่งหน้าที่การทำงานที่คณะกรรมการให้ความเห็นชอบตลอดระยะเวลาเท่าที่ได้รับอนุญาตให้อยู่ในราชอาณาจักร

ตามมาตรา 28 ให้ได้รับยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ

ตามมาตรา 30
ให้ได้รับลดหย่อนอากรขาเข้าร้อยละเจ็ดสิบห้าของอัตราปกติสำหรับวัตถุดิบหรือวัสดุจำเป็นที่นำเข้ามาใช้ในการผลิตเพื่อจำหน่ายในประเทศเป็นเวลาหนึ่งปี
นับแต่วันนำเข้าครั้งแรก
แต่วัตถุดิบหรือวัสดุจำเป็นนั้นต้องไม่เป็นของที่ผลิตหรือกำเนิดในราชอาณาจักรและมีปริมาณเพียยงพอที่จะจัดหามาใช้ได้
(วัตถุดิบทางการเกษตรไม่ให้ลดหย่อน) ทั้งนี้ ตามชนิด ปริมาณ ระยะเวลา เงื่อนไข
และวิธีการที่คณะกรรมการกำหนด

ตามมาตรา 31
ให้ได้รับยกเว้นภาษีเงินได้นิติบุคคลสำหรับกำไรสุทธิที่ได้รับจากการประกอบกิจการที่ได้รับการส่งเสริมมีกำหนดเวลาแปดปี
นับแต่วันที่เริ่มมีรายได้จากการประกอบกิจการนั้น
รายได้ที่ต้องนำมาคำนวนกำไรสุทธิที่ได้จากการประกอบกิจการตามวรรคหนึ่งให้รวมถึงรายได้จากการจำหน่ายผลพลอยได้
ได้แก่ เศษหรือของเสียจากการขบวนการผลิต
ในกรณีที่ประกอบกิจการขาดทุนในระหว่างเวลาได้รับยกเว้นภาษีเงินได้นิติบุคคลตามวรรคหนึ่ง
ผู้ได้รับการส่งเสริมจะได้รับอนุญาตให้นำผลขาดทุนประจำปีที่เกิดขึ้นในระหว่างเวลานั้นไปหักออกจากกำไรสุทธิที่เกิดขึ้นภายหลังระยะเวลาได้รับยกเว้นภาษีเงินได้นิติบุคคลมีกำหนดระยะเวลาไม่เกินห้าปีนับแต่วันพ้นกำหนดเวลานั้นโดยจะเลือกหักจากกำไรสุทธิของปีหนึ่งหรือหลายปีก็ได้

ตามมาตรา 34
ให้ได้รับยกเว้นไม่ต้องนำเงินปันผลจากกิจการที่ได้รับการส่งเสริมซึ่งได้รับยกเว้นภาษีเงินได้นิติบุคคลตามมาตรา
31
ไปรวมคำนวนเพื่อเสียภาษีเงินได้ตลอดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้นประกอบกิจการนั้น

ตามมาตรา 35 (2)
ให้ได้รับลดหย่อนภาษีเงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละห้าสิบของอัตราปกติที่กำหนดห้าปี
นับจากวันที่พ้นกำหนดระยะเวลาตามมาตรา 31 วรรคหนึ่ง

ตามมาตรา 35 (3) ให้ได้รับอนุญาติให้หักค่าขนส่ง ค่าไฟฟ้า
และค่าประปาสองเท่าของค่าใช้จ่ายดังกล่าวเป็นระยะเวลาสิบปี นับแต่วันที่เริ่มมีรายได้จากการ

ตามมาตรา 35 (4)
ให้ได้รับอนุญาตให้หักเงินลงทุนในการติดตั้งหรือก่อสร้างสิ่งอำนวยความสะดวกร้อยละยี่สิบห้าของเงินลงทุน
นอกเหนือไปจากการหักค่าเสื่อมราคาตามปกติ

ตามมาตรา 36 (1)
ให้ได้รับยกเว้นอากรขาเข้าสำหรับของที่ผู้ได้รับการส่งเสริมนำเข้ามาจากต่างประเทศเพื่อใช้ในการผลิตเพื่อการส่งออกเป็นระยะเวลาห้าปี
นับแต่วันนำเข้าครั้งแรก

ตามมาตรา 36 (2)
ให้ได้รับยกเว้นอากรขาเข้าสำหรับของผู้ที่ได้รับการส่งเสริมนำเข้ามาเพื่อส่งกลับออกไปเป็นระยะเวลาห้าปี
นับแต่วันที่นำเข้าครั้งแรก

ตามมาตรา 36 (4)
ให้ได้รับอนุญาตให้หักเงินได้พึงประเมินเป็นจำนวนเท่ากับร้อยละห้าของรายได้ที่เพิ่มขึ้นจากปีก่อนจากการส่งออกเป็นระยะเวลาสิบปี
นับแต่วันที่มีรายได้จากการประกอบกิจการนั้น
(เฉพาะรายได้จากการส่งออกทางตรงและการส่งออกทางอ้อมกรณีที่มีการส่งออกผ่านผู้อื่นโดยไม่นำไปผลิตต่อ)
ทั้งนี้ รายได้จาการส่งออกของปีนั้น ๆ
จะต้องไม่ต่ำกว่ารายได้จากการส่งออกเฉลี่ยของสามปีย้อนหลังยกเว้นสองปีแรก

ตามมาตรา 37 ให้ได้รับอนุญาตให้นำหรือส่งเงินออกนอกราชอาณาจักรเป็นเงินตราต่างประเทศได้
ทั้งนี้ ตั้งแต่วันที่ 25 พฤศจิกายน พ.ศ. 2541 ซึ่งเป็นวันที่คณะกรรมการอนุมัติให้การส่งเสริม

(ง) น้ำสับปะรดเข้มข้น

เป็นน้ำสับปะรดที่ระเหยน้ำออกเพื่อให้มีความเข้มข้น โดยยังไม่ได้ปรุงแต่ง
ก่อนจะบริโภคจะต้องทำให้เจือจางก่อน
ผลิตภัณฑ์ชนิดนี้จะบรรจุในถุงปลอดเชื้อและนิยมผลิตเพื่อส่งออกเป็นหลัก
การใช้งานสามารถนำไปเป็นวัตถุดิบเพื่อผลิตเครื่องดื่มต่างๆ เช่น ไอศกรีม โยเกิต
น้ำผลไม้พร้อมดื่ม และเบเกอรี่ เป็นต้น

(จ) ผลิตภัณฑ์เครื่องดื่ม

ประกอบด้วย น้ำผลไม้บรรจุกระป๋อง และกล่อง UHT กาแฟสำเร็จรูปพร้อมดื่ม ชาพร้อมดื่ม
และนมบรรจุกระป๋องและกล่อง UHT โดยเฉลี่ยแล้วผลิตภัณฑ์ซึ่งบรรจุกระป๋องจะมีอายุประมาณ 2–3
ปี และผลิตภัณฑ์ซึ่งบรรจุกล่อง UHT จะมีอายุประมาณ 9 ถึง 12 เดือน

2.  ตลาดและภาวะการแข่งขัน

  กลยุทธ์การแข่งขัน

  บริษัทฯ ดำเนินธุรกิจเป็นผู้ผลิตและจำหน่ายผลิตภัณฑ์ ผลไม้บรรจุกระป๋อง น้ำผลไม้และเครื่องดื่ม
  ซึ่งบริษัทฯจะต้องพยายามรักษาและขยายส่วนแบ่งทางการตลาดให้เพิ่มขึ้นโดย

  1). การขยายแบรนด์สินค้าที่มีอยู่ และหาแบรนด์ใหม่ มีการพัฒนาสินค้าใหม่เพื่อรองรับตลาด

  2). การตลาดระดับสากล
  รวมทั้งมีการจัดกิจกรรมส่งเสริมการขายของผลิตภัณฑ์ต่างๆในประเทศและ

  ต่างประเทศ

  3). สินค้าและบริการที่มีคุณภาพ บริษัทฯมุ่งเน้นการผลิตสินค้าที่มีคุณภาพสูง
  และตรงตามความต้องการของผู้

  บริโภค ตลอดจนการให้บริการแก่ลูกค้าเป็นอย่างดี

4). การจัดการระบบการกระจายอำนาจ

5). การสร้างพันธมิตรธุรกิจ

บริษัทฯ มีกลุ่มลูกค้าส่วนใหญ่เช่น เครือข่ายซุปเปอร์มาร์เกต, กลุ่มโรงแรมและภัตตาคาร, ร้านค้า,
ตัวแทนจำหน่าย และผู้นำเข้ารายใหญ่ในต่างประเทศต่างๆ นอกจากนี้บริษัทฯ
ยังมีการรับจ้างผลิตสินค้าภายใต้เครื่องหมายสินค้าของผู้ว่าจ้างผลิต ซึ่งบริษัทฯ
มีรายได้ส่วนหนึ่งจากการรับจ้างผลิตสินค้าภายใต้เครื่องหมายสินค้าของผู้ว่าจ้างผลิต 1
รายที่เกินกว่า 30% ของยอดขายรวมซึ่งบริษัทฯ ได้ระบุไว้ในหัวข้อปัจจัยเสี่ยงแล้ว

กลุ่มลูกค้าเป้าหมาย

เครือข่ายซุปเปอร์มาร์เกต, ร้านค้า, ตัวแทนจำหน่าย และผู้นำเข้ารายใหญ่ในต่างประเทศต่างๆ

  การจำหน่ายและช่องทางการจำหน่าย

1). ด้านการตลาดและการขายในประเทศ บริษัท มาลีเอ็นเตอร์ไพรส์ จำกัด
ซึ่งเป็นบริษัทย่อยมีหน้าที่ดูแลงานสำหรับสินค้าตรามาลี
และเป็นตัวแทนจำหน่ายนมยูเอชทีตราฟาร์มโชคชัย
สำหรับช่องทางการจำหน่ายในประเทศประกอบด้วย เครือข่ายซุปเปอร์มาร์เกต, มินิมาร์ท,
ร้านสะดวกซื้อ, ร้านขายส่ง, หน่วยรถขายสินค้า, กลุ่มโรงแรมและภัตตาคาร

2). ด้านตลาดต่างประเทศจะขยายผ่านตัวแทนจำหน่าย และขายไปยังลูกค้าโดยตรง

สำหรับสัดส่วนการจำหน่ายในประเทศ (รวมรับจ้างผลิต) และต่างประเทศในปี 2545 ประมาณ 69
: 31 โดยตลาดหลักในต่างประเทศของบริษัทฯ คือ กลุ่มประเทศยุโรป ประเทศสหรัฐอเมริกา
และในเอเชีย

ภาวะอุตสาหกรรมและแนวโน้มปี 2546

ผลิตภัณฑ์สับปะรด

ในปี 2545 ปริมาณสับปะรดมีจำนวนน้อยกว่า ในปี 2544
เนื่องจากเกษตรกรลดจำนวนพื้นที่เพาะปลูก ซึ่งเป็นสาเหตุให้ราคาสับปะรดสูงขึ้นมาก
สำหรับยอดการส่งออกสับปะรดของประเทศไทยในปี 2545 ลดลงประมาณ 9% จากปี 2544
อย่างไรก็ตามราคาขายส่งออกสับปะรดกระป๋อง และน้ำสับปะรดเข้มข้นโดยเฉลี่ยสูงขึ้นประมาณ 15%
และ 30% ตามลำดับ ในช่วงครึ่งปีแรกของปี 2545 บริษัทฯ
ส่งออกผลิตภัณฑ์สับปะรดได้ในราคาที่ค่อนข้างต่ำ
หากแต่ราคาขายส่งออกของบริษัทฯได้ปรับสูงตัวขึ้นในช่วงครึ่งหลังของปี 2545
สำหรับการส่งออกสับปะรดกระป๋องไปสหรัฐอเมริกานั้น ในการทบทวนภาษีครั้งที่ 6
อัตราภาษีการต่อต้านการทุ่มตลาดของบริษัทฯ ที่ได้ประกาศในเดือนธันวาคม 2545 เท่ากับ 0.74%
ซึ่งต่ำกว่าในการทบทวนภาษีครั้งที่ 5 ในอัตรา 10.45% ค่อนข้างมากสำหรับปี 2546
คาดว่าจะมีผลผลิตสับปะรดจำนวนจำกัด โดยจะออกมาในช่วงปลายปี 2546 บริษัทฯ
คาดว่าจะผลิตมากขึ้นกว่าปี 2545 ประมาณร้อยละ 30

โดยส่วนใหญ่วัตถุดิบสับปะรดได้มาจากเกษตรกรรายย่อยและไม่มีสัญญาระหว่างผู้ปลูกสับปะรดและผู้ประกอบการที่ซื้อสับปะรด
ปริมาณและราคาของผลไม้ยังคงผันผวนเป็นวัฎจักร
ความต้องการและจำนวนผลผลิตที่มีในตลาดที่ไม่สอดคล้องกันทำให้ราคาต้นทุนวัตถุดิบค่อนข้างไม่คงที่
ในขณะที่ลูกค้าต่างประเทศต้องการให้ราคาผลิตภัณฑ์สำเร็จรูปเป็นไปตามที่กำหนด บริษัทฯ
ได้ดำเนินการตามนโยบายส่งเสริมการปลูกสับปะรดโดยการทำ Contract Farming
เพื่อเป็นการส่งเสริมและสนับสนุนความร่วมมือกันระหว่างเกษตรกรและผู้ประกอบการ
เพื่อลดความเสี่ยงในเรื่องปริมาณและราคาของวัตถุดิบ

ผลิตภัณฑ์ผลไม้กระป๋อง

ตลาดผลไม้กระป๋องในประเทศของบริษัทฯ มีอัตราการเจริญเติบโตค่อนข้างคงที่ บริษัทฯ
ได้ดำเนินกิจกรรมด้านการตลาดมาโดยตลอด บริษัทฯเป็นผู้นำด้านผลิตภัณฑ์ผลไม้กระป๋องตรา “มาลี”
ในประเทศไทย และมีส่วนแบ่งทางการตลาดประมาณ 49% ส่วนยอดขายส่งออกของบริษัทฯชลอตัว
สืบเนื่องจากปัญหาเศรษฐกิจที่ตกต่ำของลูกค้าในประเทศต่างๆ เช่น ฮ่องกง, สิงค์โปร์
และการเปลี่ยนแปลงตัวแทนจำหน่ายในประเทศมาเลเซีย และเป็นที่คาดการณ์ว่าในปี 2546
วัตถุดิบผลไม้ จะมีจำนวนน้อยกว่าปี 2545
ซึ่งจะมีผลให้การขยายตัวและยอดจำหน่ายของผลิตภัณฑ์ผลไม้กระป๋องจะไม่สูงขึ้นมาก

ผลิตภัฑณ์ข้าวโพดหวานบรรจุกระป๋อง

ในปี 2545 ปริมาณการส่งออกข้าวโพดหวานบรรจุกระป๋องของประเทศไทยเพิ่มขึ้นประมาณ 60 %
อยู่ที่ 57,443 ตัน ราคาขายส่งออกค่อนข้างคงที่เมื่อเปรียบเทียบกับปี 2544 บริษัทฯ
ถือว่าประสบความสำเร็จในการดำเนินโครงการ Contract Farming ในภาคอีสานตอนเหนือ
และเป็นผู้ส่งออกข้าวโพดหวานบรรจุกระป๋องให้กับ เครือข่ายซุปเปอร์มาร์เกต 2
รายใหญ่ในประเทศอังกฤษ บริษัทฯ คาดหวังว่ายอดขายส่งออกข้าวโพดหวานจะสูงขึ้นมากกว่า 30%
ในปี 2546 เมื่อเปรียบเทียบกับปี 2545
แม้ว่าจำนวนคู่แข่งขันข้าวโพดหวานบรรจุกระป๋องจะเพิ่มขึ้นอีกในปี 2546

ผลิตภัณฑ์น้ำผลไม้และน้ำผักผลไม้

 ตลาดน้ำผลไม้และน้ำผักผลไม้ 100% มีอัตราการเติบโตอย่างต่อเนื่องประมาณ 18% ต่อปี ในปี 2545 ในขณะที่น้ำผลไม้และน้ำผักผลไม้ 25-40% เพิ่มขึ้นประมาณ 22-25% จากปี 2544 และในปี 2545 ยอดขายน้ำผลไม้และน้ำผักผลไม้ 100% ของบริษัทฯ อยู่ที่ประมาณ 27% และสำหรับ น้ำผลไม้และน้ำผักผลไม้ 25-40% อยู่ที่ประมาณ 24% ซึ่งความสำเร็จดังกล่าวมาจากการที่บริษัทฯได้ดำเนินการส่งเสริมทางการตลาดและการสื่อสารกับกลุ่มลูกค้าเป้าหมายของสินค้าแต่ละประเภท ความใส่ใจในสุขภาพ การวางแผนร่วมกับ Modern Trade ตลอดจนการออกวางจำหน่ายผลิตภัณฑ์ใหม่ “มาลี ไอ-คอร์น” น้ำนมข้าวโพดหวาน “มาลี เวจจีส์” น้ำผักผลไม้รวม บริษัทฯได้ใช้กลยุทธ์ทางการตลาดเพื่อขยายผลิตภัณฑ์ผ่านตัวแทนจำหน่ายในต่างประเทศ เป็นที่คาดการณ์ว่าธุรกิจน้ำผลไม้และน้ำผักผลไม้มีแนวโน้มที่จะขยายตัวอย่างต่อเนื่องในปี 2546 ทั้งนี้จากพฤติกรรมของผู้บริโภคที่ใจใส่ในสุขภาพมากขึ้น

3.3 การจัดหาผลิตภัณฑ์หรือบริการ

ลักษณะการจัดให้ได้มาซึ่งผลิตภัณฑ์

การผลิต

จำนวนโรงงาน 2 โรง

1. เลขที่ 26/1 ถนนทางเข้าอำเภอสามพราน ต. ยายชา อ. สามพราน จ. นครปฐม

เนื้อที่รวม 29 ไร่ 1 งาน 120 ตารางวา

  วัตถุประสงค์ : เพื่อผลิตผลไม้บรรจุกระป๋อง, น้ำผลไม้และเครื่องดื่มบรรจุกระป๋องและกล่อง
  UHT, น้ำสับปะรดเข้มข้น และข้าวโพดหวานบรรจุกระป๋อง

2. เลขที่ 110 ถนน รพช. บ้านแพง-ท่าลาด หมู่ที่ 9 ต. บ้านแพง อ. บ้านแพง จ. นครพนม

เนื้อที่รวม 190 ไร่ 81 ตารางวา

วัตถุประสงค์ : เพื่อผลิตข้าวโพดหวานบรรจุกระป๋อง

กำลังการผลิต

+----------------------------------------+---------+---------+---------+
| กำลังการผลิต                             | 2543    | 2544    | 2545    |
+----------------------------------------+---------+---------+---------+
| กำลังการผลิตสับปะรดกระป๋อง                 | 2,      | 2,      | 2,      |
|                                        | 000,000 | 000,000 | 000,000 |
|   (กำลังการผลิตเต็มที่ – หีบ @ 24 กระป๋อง     |         |         |         |
|   ขนาด 20 ออนซ์)                        |         |         |         |
+----------------------------------------+---------+---------+---------+
| (2) กำลังการผลิตผลไม้กระป๋อง               | 1,      | 1,      | 1,      |
|                                        | 000,000 | 000,000 | 000,000 |
|  (กำลังการ                              |         |         |         |
| ผลิตเต็มที่ – หีบ @ 24 กระป๋อง ขนาด 20 ออนซ์) |         |         |         |
+----------------------------------------+---------+---------+---------+
| (3) กำลังการผลิตน้ำสับปะรดเข้มข้น            | 8,000   | 8,000   | 8,000   |
|                                        |         |         |         |
|   (กำลังการผลิตเต็มที่ – เมตริกตัน)           |         |         |         |
+----------------------------------------+---------+---------+---------+
| กำลังการผลิตข้าวโพดหวาน                   | 1,      | 1,      | 1,      |
|                                        | 300,000 | 300,000 | 300,000 |
|  (กำลังการผ                             |         |         |         |
| ลิตเต็มที่ – หีบ @ 24 กระป๋อง ขนาด 12 ออนซ์ ) |         |         |         |
+----------------------------------------+---------+---------+---------+
| กำลังการผลิตน้ำผลไม้, เครื่องดื่ม UHT          | 22,     | 22,     | 22,     |
|                                        | 000,000 | 000,000 | 000,000 |
|  (กำลังการผลิต – ลิตร )                   |         |         |         |
+----------------------------------------+---------+---------+---------+
| กำลังการผลิตน้ำผลไม้, เครื่องดื่มบรรจุกระป๋อง    | 65,     | 65,     | 65,     |
|                                        | 000,000 | 000,000 | 000,000 |
|  (กำลังการผลิต – ลิตร)                    |         |         |         |
+----------------------------------------+---------+---------+---------+

หมายเหตุ

(1) – กำลังการผลิตของสับปะรดกระป๋อง และ ผลไม้กระป๋อง มีหน่วยวัดเป็นหีบ ขนาด 20 ออนซ์
    น้ำหนักสุทธิ 567 กรัม บรรจุ 24 กระป๋องต่อหีบ

- ทำงานวันละ 1 กะๆ ละ 8 ชั่วโมง ปีละ 250 วัน

(2) – กำลังการผลิตน้ำสับปะรดเข้มข้น มีหน่วยวัดเป็นเมตริกตัน

- ทำงานวันละ 2 กะๆ ละ 8 ชั่วโมง ปีละ 250 วัน

(3) - กำลังการผลิตข้าวโพดหวาน มีหน่วยวัดเป็นหีบ ขนาด 12 ออนซ์ น้ำหนักสุทธิ 340 กรัม
บรรจุ 24 กระป๋องต่อหีบ

- ทำงานวันละ 1 กะๆ ละ 8 ชั่วโมง ปีละ 275 วัน

(4). – กำลังการผลิต น้ำผลไม้, เครื่องดื่มบรรจุกระป๋อง และยูเอชที มีหน่วยวัดเป็นจำนวนลิตร

- ทำงานวันละ 2 กะๆ ละ 8 ชั่วโมง ปีละ 300 วัน

วัตถุดิบและผู้จำหน่ายวัตถุดิบ

ข้อมูลเกี่ยวกับวัตถุดิบหลัก

บริษัทฯ จัดหาวัตถุดิบจากภายในประเทศเป็นส่วนใหญ่ โดยมีสัดส่วนการซื้อภายในและต่างประเทศ
97 : 3 ทั้งนี้บริษัทฯ ไม่มีการซื้อจากผู้จำหน่ายรายใดเกินกว่าร้อยละ 30
ของมูลค่าการซื้อวัตถุดิบที่ผ่านมาเป็นเวลา 3 ปีติดต่อกัน สำหรับวัตถุดิบหลักนั้นประกอบด้วย
สับปะรดสด ข้าวโพดหวาน และผลไม้อื่น ๆ ผงกาแฟสำเร็จรูป และภาชนะกระป๋อง
รายละเอียดเกี่ยวกับวัตถุดิบหลักมีดังนี้

สับปะรดสด

ประเทศไทยมีการเพาะปลูกสับปะรดเป็นจำนวนมากกระจายอยู่ในแถบจังหวัดประจวบคีรีขันธ์ ระยอง
ชลบุรี อุทัยธานี เพชรบุรี ราชบุรี กาญจนบุรี และชุมพร โดยมีผลผลิตประมาณ 2 ล้านตันต่อปี
ซึ่งคิดเป็นสัดส่วนประมาณร้อยละ 16.56 ของผลผลิตสับปะรดโดยรวมของโลก
แต่การปลูกสับปะรดของไทยส่วนใหญ่ยังเป็นของเกษตรกรรายย่อย
ซึ่งเพาะปลูกสับปะรดตามราคาในปีที่ผ่านมา
หากราคามีระดับสูงก็จะจูงใจให้เกษตรกรขยายพื้นที่เพาะปลูกเพิ่มขึ้น
แต่เมื่อเกิดปัญหาผลผลิตล้นตลาดจนราคาตกต่ำ
เกษตรกรก็จะลดเนื้อที่เพาะปลูกลงทำให้ผลผลิตในฤดูกาลถัดมาลดลงและมีราคาสูงขึ้น
ปริมาณผลผลิตสับปะรดจึงแปรผันตามราคา

  จากการที่ราคาสับปะรดตกต่ำลง โดยในปี 2543 ราคาเฉลี่ยสับปะรด กิโลกรัมละ 1.98 บาท
  และ 2.02 บาท ในปี 2544 ส่งผลให้เกษตรกรลดการเพาะปลูกสับปะรดทำให้ในปี 2545
  เกิดปัญหาการขาดแคลนสับปะรด และราคาสับปะรดสูงขึ้นมาก โดยมีราคาเฉลี่ยกิโลกรัมละ 4.25
  บาท

  บริษัท ฯ มีนโยบายเน้นการจัดซื้อวัตถุดิบจากแหล่งใหญ่
  รวมทั้งได้ดำเนินการตามนโยบายส่งเสริมการปลูกสับปะรดโดยการทำ Contract Farming
  เพื่อเป็นการส่งเสริมและสนับสนุนให้เกษตรกรได้สามารถประกอบอาชีพ มีเงินทุนหมุนเวียน
  ได้สับปะรดที่มีคุณภาพตามมาตรฐานของโรงงาน มีปริมาณเพียงพอต่อความต้องการในระยะยาว
  รวมทั้งมีการพิจารณาผู้ประกอบการที่มีความเหมาะสม เพื่อให้ได้มีส่วนร่วมในการบริหารโครงการ
  โดยการคัดเลือกเกษตรกรเพื่อรับการส่งเสริมการปลูกสับปะรดโดยมีการจัดทำสัญญาซื้อขายผลผลิต
  โดยเริ่มต้นเป็นเกษตรกรที่เคยปลูกส่งผลิตผลให้บริษัทอยู่แล้ว
  และบริษัทฯได้ร่วมมือกับกรมวิชาการเกษตร กระทรวงเกษตรและสหกรณ์
  และจัดพิมพ์คู่มือการปลูกสับปะรด เพื่อแจกให้แก่สมาชิกส่งเสริมของบริษัทฯ
  พร้อมทั้งจัดเจ้าหน้าที่ส่งเสริมเพื่อให้คำแนะนำต่างๆแก่เกษตรกร

แผนภาพที่ 1 : ต้นทุนสับปะรดของบริษัทฯ ในรอบ 3 ปีที่ผ่านมา

  []

  ข้าวโพดหวาน

  สำหรับการปลูกข้าวโพดหวานในประเทศไทยได้เพิ่มมากขึ้นตั้งแต่ปี 2542
  จากการที่ราคาขายข้าวโพดหวานสูงขึ้นเนื่องจากผู้ประกอบการใช้วัตถุดิบข้าวโพดหวานมากขึ้น
  ทำให้เกษตรกรหันมาปลูกข้าวโพดหวาน
  โดยประมาณครึ่งหนึ่งของวัตถุดิบข้าวโพดหวานถูกนำไปใช้ในกระบวนการผลิตผลิตภัณฑ์ข้าวโพดหวานส่วนที่เหลือใช้ในผลิตภัณฑ์แช่แข็ง
  และการส่งออกข้าวโพดหวานบรรจุกระป๋องของประเทศไทยมีอัตราการเจริญเติบโตร้อยละ 60
  ในปี 2545

  บริษัท ฯ จัดซื้อวัตถุดิบข้าวโพดหวานจากแหล่งใหญ่
  รวมทั้งได้ดำเนินการตามนโยบายส่งเสริมการปลูกข้าวโพดหวานโดยการทำ Contract
  Farming
  เช่นเดียวกับการส่งเสริมการปลูกสับปะรดเพื่อเป็นการส่งเสริมและสนับสนุนให้เกษตรกรได้สามารถประกอบอาชีพ
  มีเงินทุนหมุนเวียน
  และช่วยเหลือให้เกษตรกรสามารถเรียนรู้วิทยาการเกี่ยวกับเทคโนโลยีการเกษตรสมัยใหม่ และ
  การเพิ่มผลผลิตต่อไร่ ซึ่งในระยะยาวจะช่วยทำให้ปริมาณวัตถุดิบมีเสถียรภาพมากขึ้น

ผลไม้อื่นๆ

ผลไม้อื่น ๆ ที่สำคัญประกอบด้วยเงาะ ลิ้นจี่ ลำไย มะม่วงและมะละกอ ซึ่งบริษัทฯ
จะจัดซื้อจากพ่อค้าคนกลางในจังหวัดที่มีผลผลิตมากเป็นส่วนใหญ่
โดยผลไม้แต่ละชนิดจะซื้อจากพ่อค้าคนกลางประมาณ 2 ถึง 4 ราย
ส่วนมะละกอจะซื้อจากทั้งพ่อค้าคนกลางและซื้อโดยตรงจากเกษตรกร

ผงกาแฟสำเร็จรูป

สำหรับผงกาแฟสำเร็จรูปบริษัทฯ จะจัดซื้อจากรายใหญ่ 2 รายคือ กาแฟเขาช่องและ

เนสท์เล่
ราคาของผงกาแฟสำเร็จรูปมีความผันผวนบ้างเล็กน้อยโดยจะแกว่งตัวขึ้นและลงเพียงประมาณร้อยละ
10 เนื่องจากกาแฟเป็นสินค้าบริโภคขนาดใหญ่ซึ่งเมื่อใดราคาในตลาดโลกผันผวน
ผู้ประกอบการรายใหญ่จะนำเอาสต๊อกกาแฟที่มีอยู่ออกมาสู่ตลาดโลกเพื่อลดความผันผวนของราคาในขณะนั้น

ภาชนะกระป๋อง

เนื่องจากผลิตภัณฑ์ส่วนใหญ่ของบริษัทฯ จะถูกบรรจุใส่ภาชนะกระป๋อง
กระป๋องจึงเป็นวัตถุดิบที่สำคัญคิดเป็นประมาณร้อยละ 25-40 ของต้นทุนการผลิต
ทั้งนี้ขึ้นอยู่กับชนิดของผลิตภัณฑ์ ขนาดของกระป๋องที่ใช้มีหลายขนาดตั้งแต่ 6, 8, 15, 20, 30,
และ 108 ออนซ์ เป็นต้น บริษัทฯ จัดซื้อกระป๋องจากผู้ผลิตภายในประเทศรายใหญ่ คือ
คาร์โนเมทัลบ๊อกซ์ สุนทรเมทัลอินดัสตรี และสวอนอินดัสตรี

อย่างไรก็ดีเนื่องจากบริษัทฯ
มีการสั่งซื้อกระป๋องจากผู้จำหน่ายในจำนวนมากจึงทำให้มีอำนาจต่อรองราคากับผู้จำหน่ายพอสมควร

ปัญหาเกี่ยวกับวัตถุดิบ

วัตถุดิบส่วนใหญ่เป็นผลผลิตจากภาคเกษตรกรรม ซึ่งเป็นสินค้าที่ขึ้นอยู่กับปัจจัยฤดูกาล สภาวะแวดล้อม
และอุปสงค์อุปทานของสินค้า ปริมาณผลผลิตและราคาของวัตถุดิบไม่สามารถคาดการณ์ได้แน่นอน
และยังมีปัญหาในด้านคุณภาพของวัตถุดิบที่ไม่อาจควบคุมให้สม่ำเสมอได้
นอกจากนี้เกษตรกรยังมักจะหันมาปลูกพืชผลที่มีราคาดีพร้อม ๆ กัน
ทำให้มีผลผลิตออกมามากและราคาตกลง และในปีต่อ ๆ ไป ก็จะหันไปปลูกพืชผลชนิดอื่น
ทำให้ผลผลิตออกมาน้อยและราคาสูงขึ้นอีก เป็นวงจรหมุนเวียนเช่นนี้อยู่เรื่อยไป

มูลค่าและสัดส่วนของ Suppliers 10 รายแรกย้อนหลัง 3 ปี

  -------------- --------- --------------- -------- -------------- ---------
  2543                     2544                     2545           

  มูลค่า (ล้านบาท)  สัดส่วน (%) มูลค่า (ล้านบาท)   สัดส่วน    มูลค่า (ล้านบาท)  สัดส่วน (%)
                                           (%)                     

  1,272.53       64%       1,248.15        65%      1,343.17       64%
  -------------- --------- --------------- -------- -------------- ---------

ผลกระทบต่อสิ่งแวดล้อม

บริษัทฯตระหนักถึงความสำคัญของสิ่งแวดล้อม โดยมีระบบบำบัดน้ำเสียขนาดใหญ่ที่มีประสิทธิภาพ
ซึ่งบริษัทฯได้ลงทุนไปประมาณ 50 ล้านบาท
นอกจากนี้บริษัทฯยังได้รับรางวัลโรงงานดีเด่นด้านสิ่งแวดล้อมประจำปี 2537, 2538 และ 2540
รวมทั้งรางวัลโรงงานพิทักษ์สิ่งแวดล้อมทางน้ำดีเด่นประจำปี 2537 อีกด้วย

3.4 งานที่ยังไม่ส่งมอบ

ไม่มี